**SÚKROMNÁ ZÁKLADNÁ ŠKOLA ŽILINA**

**Oravská cesta 11 010 01 Žilina,** szs@zoznam.sk**,** [www.sukrzsza.sk](http://www.sukrzsza.sk)

UČEBNÉ OSNOVY

 PRE 5. ROČNÍK

**Informatika**

Školský rok: 2014/2015

Vyučujúci: Mgr. Haladová Martina .................................................

Schválené PK dňa 27. augusta 2014

Vedúca PK: Mgr. Kaňová Jana ...................................................

Riaditeľka SZŠ: Mgr. Oleárová Zuzana ................................................

**Charakteristika predmetu**

Informatika, podobne ako matematika rozvíja myslenie žiakov, ich schopnosť analyzovať a syntetizovať, zovšeobecňovať, hľadať vhodné stratégie riešenia problémov a overovať ich v praxi. Vedie k presnému vyjadrovaniu myšlienok a postupov a ich zaznamenaniu vo formálnych zápisoch, ktoré slúžia ako všeobecný prostriedok komunikácie.

Poslaním vyučovania informatiky je viesť žiakov k pochopeniu základných pojmov, postupov a techník používaných pri práci s údajmi a toku informácií v počítačových systémoch. Buduje tak informatickú kultúru, t.j. vychováva k efektívnemu využívaniu prostriedkov informačnej civilizácie s rešpektovaním právnych a etických zásad používania informačných technológií a produktov. Toto poslanie je potrebné dosiahnuť spoločným pôsobením predmetu informatika a aplikovaním informačných technológií vo vyučovaní iných predmetov, medzipredmetových projektov, celoškolských programov a pri riadení školy.

Vzdelávací obsah informatiky v Štátnom vzdelávacom programe je rozdelený na päť

tematických okruhov:

· **Informácie okolo nás** (*dôležité pre pochopenie mechanizmov pri riešení najrôznejších problémov pomocou, resp. prostredníctvom IKT*)

· **Komunikácia prostredníctvom IKT** (*využitie nástrojov internetu na komunikáciu, na vlastné učenie sa a aj na riešenie školských problémov, na získavanie a sprostredkovanie informácií*)

· **Postupy, riešenie problémov, algoritmické myslenie** (*základy algoritmického myslenia a schopnosť uvažovať nad riešením problémov pomocou IKT*)

· **Princípy fungovania IKT** (*popis a pochopenie mechanizmov informačných a komunikačných technológií*)

· **Informačná spoločnosť** (*etické, morálne a spoločenské aspekty informatiky. Oboznamuje s možnými rizikami a metódami na riešenie týchto rizík*)

V 5. ročníku je Školský vzdelávací program v nadväznosti na uvedené stanovený takto:

**Informácie okolo nás** je učivo zamerané na program PowerPoint. Žiaci budú schpní

* definovať jednotlivé časti panela s nástrojmi
* vedieť napísať a upraviť jednoduchý text
* vkladať obrázky, wordArt, clipArt
* vytvárať vlastné prezentácie
* aplikovať získané vedomosti

**Komunikácia prostredníctvom IKT** sa venuje využitiu nástrojov internetu na komunikáciu na vlastné učenie sa a aj na riešenie školských problémov, na získavanie a sprostredkovanie informácií. Žiaci budú

* pracovať s elektronickou poštou,
* vyhľadávať informácie na internete,
* ukladať informácie z webu.

**Postupy, riešenie problémov, algoritmické myslenie** **–** žiaci sa zoznámia s postupom riešenia problému, formálnym zápisom riešenia, jednotlivými etapami riešenia problémov, s prácou v programe Imagine.

**Princípy fungovania IKT** **–** žiaci si zopakujú časti počítača, naučia sa rozlišovať medzi softvérom a hardvérom, budú poznať funkciu operačného systému a naučia sa spravovať súbory a priečinky, vedieť používať klávesnicu.

**Informačná spoločnosť** **–** žiaci sa naučia zásady správania sa v počítačovej učebni, používať edukačné programy, stránky a posilniť si mailovú komunikáciu, jej pravidlá.

Z prierezových tém sa v predmete realizujú najmä *Osobnostný a sociálny rozvoj* (bezpečnosť na internete, zásady správania na internete...), *Ochrana života a zdravia* a *Tvorba projektu* *a prezentačné zručnosti.*

Odporúčania Pedagogicko-organizačných pokynov sú rozpracované v štandardoch a tematických plánoch predmetu.

Realizácia vyučovania informatiky prebieha v špecializovaných učebniach.

**Ciele predmetu**

Cieľom vyučovania informatiky na 2. stupni ZŠ je sprístupniť základné pojmy a techniky používané pri práci s údajmi a pri tvorbe algoritmov a výpočtových procesov. Podobne ako matematika aj informatika v spojení s informačnými technológiami vytvára platformu pre všetky ďalšie predmety. V predmete informatika je potrebné dôkladnejšie sa zamerať na štúdium základných univerzálnych pojmov, ktoré prekračujú súčasné technológie. Dostupné technológie majú poskytnúť vyučovaniu informatiky široký priestor na motiváciu a praktické projekty.

**Stratégia vyučovania**

|  |  |
| --- | --- |
| **Názov tematického celku** | **Stratégia vyučovania** |
|  | **Metódy a postupy** | **Formy práce** |
| Informácie okolo násPrincípy fungovania IKTKomunikácia prostredníctvom IKTPostupy, riešenie problémov, algoritmické myslenieInformačná spoločnosť  | ***metódy***· Informačno-receptívna metóda –úvod do nových tematickýchcelkov (fakty, názvy, termíny,postupy...)· Reproduktívna metóda –zručnosti a návyky (aplikovaniepojmov, vzťahov, zákonov,teórií...)· Problémový výklad· Heuristická metóda· Výskumná metóda***Konkretizácia***Metóda výkladu, metódademonštrovania a pozorovania,metóda riešenia úloh | *metodické formy*:rozprávanie,objasňovanie,rozhovor, diskusia,zostavenie plánu,postup činnosti,ukážky riešeniaúloh, samostatnéštúdium*sociálne formy:*frontálne,individuálne,skupinovévyučovanie*organizačné formy*vyučovacia hodina,projekty, domácapráca |

**Učebné zdroje**

Na podporou a aktiváciu vyučovania a učenia žiakov sa využijú nasledovné učebné zdroje:

|  |  |  |  |  |
| --- | --- | --- | --- | --- |
| **Názov tematického celku** | **Odborná****literatúra** | **Didaktická****technika** | **Materiálne****výučbové****prostriedky** | **Ďalšie zdroje**(internet, knižnica) |
| Informácieokolo nás | Navrátil, P.:*Informatika a**výpočetní**technika*KOMPENDIUM:Computer Media,J.,Řezníček, P.:*Informatika pro**základní školy 1.*Praha:ComputerPress,2004.*Microsoft Office**Powerpoint –**Základní**dovednosti.* Brno:ComputerPress2004 | DataprojektorPCs pripojenímna internet,fotoaparát,tlačiareň,skenermobil | fotografie, pptprezentácie | www.infovek.skwww.google.skwww.wikipedia.sk |
| Princípyfungovania IKT | Navrátil, P.:*Informatika a**výpočetní**technika*KOMPENDIUM:Computer Media,2006 | DataprojektorPCs pripojenímna internet,tlačiareň,skener,reproduktory | pptprezentácie | www.infovek.skwww.google.skwww.wikipedia.sk |
| KomunikáciaprostredníctvomIKT | Navrátil, P.:*Informatika a**výpočetní**technika*KOMPENDIUM:Computer Media,2006J.,Řezníček, P.:*Informatika pro**základní školy 1.*Praha:ComputerPress,2004. | DataprojektorPCs pripojenímna internet | pptprezentácie | www.infovek.skwww.google.skwww.wikipedia.skwww.icq.comwww.msn.comwww.miranda-im.orgwww.meebo.com |
| Postupy,riešenieproblémov,algoritmickémyslenie | Pecinovský, R.,Vácha, J.:*BALTÍK -**učebnice**programování**nejen pro děti*.Uherské Hradiště,SGP Systems,2000.Blaho, A., Kalaš,I. – *1. Zošit**z programovania.*Bratislava: SPN2005 | DataprojektorPCs pripojenímna internet, | pptprezentácie | www.infovek.skwww.google.skhttp://www.sgpsys.comhttp://imagine.infovek.skhttp://user.edi.fmph.uniba.sk/tomcsanyiova/ImagineTutorial/index.html |
| Informačnáspoločnosť |  | DataprojektorPCs pripojenímna internet, | pptprezentácie | www.infovek.skwww.google.skwww.zbierka.skwww.ifpi.skhttp://www.minv.sk/ |

**Hodnotenie a klasifikácia predmetu**

 Informatika je hodnotená klasifikačnou stupnicou známok 1 – 5. Pri hodnotení známkou sa do úvahy berú nasledujúce faktory:

* Práca na počítači – hodnotenie slovne, známkou
* Odpovede - hodnotené známkou, podľa potreby žiaka ústnou alebo písomnou formou
* Samostatné práce a projekty – hodnotené známkou

Hodnotenie známkou na základe percentuálnej úspešnosti podľa kritérií na základe dohody pedagogickej rady:

100% - 90% 1 (výborný)

89% - 75% 2 (chválitebný)

74% - 50 % 3 (dobrý)

49% - 30% 4 (dostatočný)

29% - 0% 5 (nedostatočný)

Počas celého školského roka sa budeme usilovať prostredníctvom metodiky CLIL nielen poskytovať priestor pre zdokonalenie zručností a vedomostí v oblasti informatiky, ale takisto budeme dbať na hodnotenie jazykových zručností vzhľadom na povahu predmetu. Žiaci budú hodnotení predovšetkým z hľadiska obsahu a zručností, ktoré nadobudnú počas štúdia, až na druhom mieste berieme do úvahy hodnotenie jazykové. Ale i toto bude kritériom pri hodnotení a známkovaní predmetu.